**მოდული**

**1.ზოგადი ინფორმაცია:**

|  |  |
| --- | --- |
| **სარეგისტრაციო ნომერი:** | 0110001 |
| **სახელწოდება:** | ქართული ენა A2 |
| **გამოქვეყნების თარიღი:** | 07.03.2016, 02.11.17 |
| **მოცულობა კრედიტებში:** | 15 |
| **მოდულზე დაშვების წინაპირობა:** | საბაზო განათლება |
| **მოდულის აღწერა:** | სწავლების დამთავრების შემდეგ პირს შეუძლია:   * ზეპირი კომუნიკაცია სახელმწიფო ენაზე ყოველდღიურ ყოფით საკითხებზე (A2); * სახელმწიფო ენაზე მიღებული ინფორმაციის წაკითხვა-განხილვა; * სახელწმიფო ენაზე წერილობითი კომუნიკაციის წარმართვა; * სახელმწიფო ენის პრაქტიკული გამოყენება პროფესიასთან დაკავში­რებულ საკითხებზე კომუნიკაციისას. |

**2. სტანდარტული ჩანაწერები:**

|  |  |  |  |
| --- | --- | --- | --- |
| **სწავლის შედეგები** | **შესრულების კრიტერიუმები** | **კომპეტენციის პარამეტრების ფარგლები** | **მტკიცებულებები** |
| 1. ზეპირი კომუნიკაცია სახელმწიფო ენაზე ყოველდღიურ ყოფით საკითხებზე | 1. სწორად იგებს სახელმწიფო ენაზე საუბარს - აუდიალურ ინფორმაციას;  2. იგებს მოსმენილი ტექსტის შინაარსს და გადმოსცემს მის მნიშვნელოვან დეტალებს;  3. აკავშირებს სხვადასხვა სახის ინფორმაციას და გამოაქვს სათანადო დასკვნები;  4. მონაწილეობს დიალოგებსა და დისკუსიებში;  5. მკაფიოდ და გასაგებად აყალიბებს აზრს კითხვა-პასუხისას;  6. გამოხატავს ემოციებს, შეხედულებებს, განწყობილებას, საკუთარ დამოკიდებულე­ბას, შეფასებას ადამიანების, საგნების, ფაქტებისა თუ მოვლენებისადმი;  7. იყენებს სასაუბრო თემის შესაბამის ნასწავლ ლექსიკას;  8. იყენებს ენობრივ სტრუქტურებს ლოგიკური კავშირების გამოსახატად;  9. გასაგებადსაუბრობს ყოველდღიურ, ნაცნობ საკთხებზე საკომუ­ნიკაციო სიტუაციებში. | სრულადაა ასახული შესრულების კრიტერიუმებში | შესრულების მტკიცებულება  (1- 9) |
| 2. სახელმწიფო ენაზე მიღებული ინფორმაციის წაკითხვა-განხილვა | 1. გარკვევით და გამართულად კითხუ­ლობს ნაცნობ ტექსტს; 2. სწორად იგებს ყოფითი ხასიათის ინფორ­მაციულ ტექსტებსა და კორესპონდენციას; 3. აკავშირებს ტექსტში მოცემულ ინფორ­მაციას პირად გამოცდილებასთან; 4. სწორად აჯამებს მიღებულ ინფორმაციას. | სრულადაა ასახული შესრულების კრიტერიუმებში | შესრულების მტკიცებულება  (1-4) |
| 3. სახელმწიფო ენაზე წერილობითი კომუნიკაციის წარმართვა | 1. დამოუკიდებლად ადგენს მცირე ზომის ინფორმაციულ ტექსტს ელემენტარული წესების დაცვით; 2. ტექსტის შედგენისას იყენებს აზრობრივი გადაბმის მარტივ ენობრივ-გრამატიკულ საშუალებებს; 3. სწორად იყენებს ნასწავლ სინტაქსურ მიმართებებს სიტყვებს შორის; 4. საკომუნიკაციო სიტუაციის/მიზნის შესა­ბამისად შეარჩევს ნასწავლ ენობრივ კონს­ტრუქციებს, კლიშეებს, ფორმულებს, თავა­ზიან და ფამილარულ ფორმებს; 5. სწორად განსაზღვრავს წერილობითი ტექსტის სტრუქტურას. | **წესები:** მართლწერა, პუნქტუაცია, გრა­მა­ტიკა, სტილის და პარაგრაფირების დაცვა | ზეპირი ან/და წერილობითი მტკიცებულება  (1-5) |
| 4. სახელმწიფო ენის პრაქტიკული გამოყენება პროფესიასთან დაკავში­რებულ საკითხებზე კომუნიკაციისას. | 1. სწორად ამოიცნობს პროფესიასთან/ საქმიანობასთან დაკავ­შირებულ ტერმინების მნიშვნელობას; 2. სწორად იგებს აუდიალურ ინფორმაციას პროფესიასთან/საქმიანო­ბასთან დაკავშირე­ბულ მარტივ საკითხებზე; 3. სწორად აღიქვამს პროფესიასთან/საქმია­ნო­ბასთან დაკავშირებულ ინფორ­მაციულ ტექსტებსა და კორესპონდენციას; 4. სწორად იყენებს ნასწავლ ენობრივ კონ­სტრუქციებს, კლიშეებს, ტერმინებს პროფე­სიასთან/საქმიანობასთან დაკავშირებულ სა­კი­თ­ხებზე საუბრისას; 5. წინასწარი მომზადების საფუძველზე გად­მოცემს ინფორმაციას პროფესიულ საქმიანობას­თან დაკავშირებულ თემებზე ტექსტის შინაარსის თარგმნის, თარ­ჯიმნობის, რეზიუმირებისა თუ ინტერპრე­ტირების გზით. | სრულადაა ასახული შესრულების კრიტერიუმებში | შესრულების მტკიცებულება  (1-5) |

**3. დამხმარე ჩანაწერები:**

**3.1. საათების განაწილების სარეკომენდაციო სქემა:**

|  |  |  |  |  |  |
| --- | --- | --- | --- | --- | --- |
| **სწავლისშედეგები** | **საათებისგანაწილება სწავლისშედეგებისმიხედვით** | | | | |
| **საკონტაქტო სასწავლო დატვირთვა** | | **დამოუკიდებელი**  **სამუშაოები** | **შეფასება** | **სულ** |
| **თეორიულიმეცადინეობა** | **პრაქტიკული**  **მეცადინეობა** |
| **1** | 25 | 64 | 16 | 2 | 107 |
| **2** | 23 | 50 | 20 | 2 | 95 |
| **3** | 22 | 47 | 28 | 6 | 103 |
| **4** | 16 | 36 | 16 | 2 | 70 |
| **სულ:** | 86 | 197 | 80 | 12 | **375** |

**3.2. მოდულის განხორციელების მიდგომები:**

სწავლების პროცესში რეკომენდებულია პროფესიულ სტუდენტზე ორიენტირებული მიდგომის გამოყენება. მოდულის ფარგლებში დასახული შედეგების მისაღწევად სახელმწიფო ენის სწავლება გაიშლება შემდეგი მიმართულებით: ა) მოსმენა, ბ) კითხვა, გ) წერა, დ) ლაპარაკი,

ე) სახელმწიფო ენის პრაქტიკული გამოყენება.

მოსმენის ეტაპზე რეკომენდებულია კონკრეტული ენობრივი კომპეტენციის შესაბამისი საშუალო მოცულობისა და სირთულის ავთენტური ტექსტების გამოყენება. შესაფასებელ პირს მოეთხოვება ტექსტის გაგება და მოსმენილი ინფორმაციის გაანალიზება და შეფასების გაკეთება.

კითხვის ეტაპზე მნიშვნელოვანია სხვადასხვა ტიპისა და შინაარსის ნახევრადავთენტური, ან ავთენტურს მიმსგავსებული ტექსტების გაგება.

ლაპარაკის უნარის განსავითარებლად რეკომენდებულია საკომუნიკაციო სიტუაციების გამრავალფეროვნება, ენობრივი მარაგის უფრო თავისუფლად გამოყენების წასახალისებლად როგორც სიმულაციური, ისე რეალური კომუნიკაციის დროს.

წერის საკომუნიკაციო უნარჩვევათა განსავითარებლად რეკომენდებულია პრაქტიკული სავარჯიშოების, აღწერითი თხრობითი ტექსტების შექმნა (100-150), პირადი კორესპონდენციის წარმოება და სხვა.

სახელმწიფო ენის პრაქტიკული გამოყენების ამოცანაა ყოფითი და პროფესიულ საქმიანობასთან დაკავშირებულ მარტივ თემებზე ნებისმიერი სახის ტექსტის შინაარსის გადმოცემა, საკუთარი პოზიციის გამოხატვა, დიალოგებსა და დისკუსიებში მონაწილეობის მიღება.

სახელმწიფო ენის გრამატიკის სწავლება საკომუნიკაციო მიზნებს უნდა მოემსახუროს, ამიტომ სასურველია მის კონტექსტში (და არა კონტექსტიდან მოწყვეტილად) სწავლება. რეკომენდებულია პირს საშუალება მიეცეს, დააკვირდეს, ამოიცნოს, გაიაზროს და კონტექსტში გამოიყენოს გრამატიკული თავისებურებები და კონსტრუქციები. ამისათვის სასურველია: ასათვისებელ ენობრივ მასალაზე აგებული დიდაქტიზებული ტექსტების მეშვეობით, გრამატიკული მასალის სახალისო, ადვილად გასაგებ ზეპირ თუ წერილობით საკომუნიკაციო სიტუაციებში მიწოდება. მრავალფეროვანი აქტივობებისა და სავარჯიშოების შეთავაზება.

მოდულის გეგმით გათვალისწინებულია ინტერაქტიური მეცადინეობები: როლური თამაშები, პრაქტიკული დავალებების წყვილებში და გუნდებში შესრულება, დისკუსიებისა და პრეზენტაციების ორგანიზება, რისი წარმატებით განხორციელება სასწავლო პროცესის სათანადო რესურსულ უზრუნველყოფას მოითხოვს. რეკომენდებულია სასწავლო გარემოს (აუდიტორიის) იმდაგვარად მოწყობა და სასწავლო ინვენტარის ისე განლაგება, რომ არ შეიზღუდოს შესაფასებელ პირთა თავისუფალი მობილობა როლური თამაშების, წყვილებსა ან/და გუნდებში მუშაობის შემთხვევაში.

სასწავლო პროცესის სათანადოდ ორგანიზების ერთ-ერთი უმთავრესი პირობაა საკლასო აუდიტორიის აღჭურვა ტექნიკური საშუალებებით (კომპიუტერი, პროექტორი, აუდიო-ვიდეო საშუალებები), აგრეთვე, საკანცელარიო საქონლით (ფლიპჩარტის დაფა/ქაღალდი; დაფის ფერადი მარკერები; საშლელი და სხვა).

სხვადასხვა ტიპის დავალების მომზადებისას მიზანშეწონილია ლექსიკონის, წიგნების, ჟურნალ-გაზეთების, ინტერნეტ-წყაროების, აუდიო/ვიდეო და ინფორმაციის გამოყენება.

შესასრულებელი სამუშაოების უკეთ გააზრებისა და დროის ეფექტიანად მართვისათვის მნიშვნელოვანია, პირებს მეცადინეობის დაწყებამდე მიეწოდოს საჭირო საინფორმაციო რესურსი (სასწავლო მასალა, განსახილველი თემები, შესასრულებელი სამუშაოების/დავალებების ინსტრუქციები და სხვა).

შესაფასებელი პირის მიღწევებისა და სწავლის შედეგების განმავითარებელი და განმსაზღვრელი შეფასებისათვის მიზანშეწონილია შეფასების ინსტრუმენტების კომბინირებული გამოყენება (ასე მაგალითად, წერილობითი გამოკითხვისათვის: ტესტის, კითხვების მრავალი პასუხით, გამოტოვებული სიტყვების ჩასმის, ბადისებრი შეკითხვების, ღია კითხვების, და სხვ.; ზეპირი ფორმით გამოკითხვისას შესაძლებელია გამოყენებული იყოს პირადი ინტერვიუს, ღია შეკითხვის, წაკითხული ან/და მოსმენილი ინფორმაციის შინაარსის ზეპირად გადმოცემისა და სხვა მეთოდი).

**3.3. სასწავლო თემატიკა და სწავლების მეთოდები:**

|  |  |  |
| --- | --- | --- |
| **სწავლის შედეგი** | **სწავლის შედეგის შესაბამისი სარეკომენდაციო თემატიკა** | **სწავლების სარეკომენდაციო მეთოდები** |
| **1** | * სოციალური ურთიერთობები * მისალმება, თავაზიანი ფორმები, ინფორმაციის გაცვლა * პირადი ინფორმაცია * საჭმელ-სასმელი * ოჯახი და ნათესავები * რაოდენობრივი და თვისობრივი მახასიათებლები * ადამიანის გარეგნობა * ყოველდღიური საჭიროების ნივთები * ქვეყნები და წარმომავლობა * დროის განსაზღვრა * დღის რეჟიმი * დროშიდა სივრცეში ორიენტაცია * მგზავრობა-მოგზაურობა * თავისუფალი დრო * ყიდვა-გაყიდვა * მიმოწერის წარმართვა * საქმიანობა და პროფესიები, სხვადასხვა პროფესიასთან დაკავშირებული ლექსიკა * სახლი, ბინა, ავეჯი, საოჯახო ნივთები * გარემო * დასახლებული პუნქტები * საბანკო მომსახურება * საქმიანი ვიზიტები, დასვენება, არდადეგები/შვებულება, დღესასწაულები და ზეიმები * გემოვნება/შეფასება * საჭიროება/სურვილი/მოთხოვნილება * გრძნობები/ემოციურირეაქციები/შეგრძნებები * დახმარება ახალ გარემოში * ინსტრუქციები, შეტყობინებები, საზოგადო­ებ­რივი თავშეყრის ადგილებში გაკეთებული განცხადებები * ტელე/რადიოგადაცემები: საინფორმაციო გადა­ცემა, რეპორტაჟი ტურისტული მოგზაურობის შესახებ, ინტერვიუ * სიმულირებული სატელეფონო საუბრები * ინტერაქცია საკლასო ოთახში | * ლექცია და დემონსტრირება * საკლასო დისკუსია * კითხვა-პასუხი * შემთხვევის შესწავლა * როლური და სიტუაციური თამაშები * პრაქტიკული სავარჯიშო/ დავალება * დამოუკიდებელი დავალება * აუდიო-ვიდეო მასალის განხილვა * თანამშრომლობითი სწავლება * წყვილებში და ჯგუფურად მუშაობა * დისკუსია. |
| **2** | * სასწავლო სახელმძღვანელოდან ტექსტების წაკითხვა, გააზრება-გაანალიზება * სხვადასხვა წყაროდან (პრესა, ინტერნეტი, მოკლე ტექსტური შეტყობინება) მარტივი ტექსტის წაკითხვა და გააზრება * დიაგრამების შემცველი ინსტრუქციების ინტერპრეტაცია | * ლექცია და დემონსტრირება * საკლასო დისკუსია * შემთხვევის შესწავლა * პრაქტიკული სავარჯიშო/ დავალება, დამოუკიდებელი დავალება * ტექსტზე მუშაობა კითხვის სხვადასხვა სტრატეგიით |
| **3** | სხვადასხვა ხასიათის წერილობითი ტექსტები:   * ინტერვიუ * პირადი წერილი * საჯარო განცხადებები * თხზულებები შესწავლილ თემებზე * სიტუაციური დიალოგების აგება * რეზიუმე | * ლექცია და დემონსტრირება * პრაქტიკული სავარჯიშო/ დავალება * დამოუკიდებელი დავალება * ლექსიკონზე მუშაობა * ინფორმაციის დამუშავება გრაფიკული ორგანიზატორების გამოყენებით |
| **4** | * სააპლიკაციო ფორმები * სიტუაციურ დიალოგებში მონაწილეობა * დისკუსია პროფესიული საქმიანობის შესახებ მარტივ საკითხებზე სხვა პროფესიულ სტუდენტებთან/შემფასებლებთან * მარტივი ფორმატის პრეზენტაცია სამუშაო გამოცდილების შესახებ | * ლექცია და დემონსტრირება * საკლასო დისკუსია * კითხვა-პასუხი * შემთხვევის შესწავლა * როლების განაწილება * პრაქტიკული სავარჯიშო/ დავალება |

**3.4. სასწავლო გარემოს მოდელი: A1**

**3.5. მინიმალური ტექნიკური აღჭურვილობის ნორმატივი:**

**ნაწილი 1. მინიმალური ტექნიკური აღჭურვილობის ნორმატივი, რაც საგანმანათლებლო დაწესებულებას უნდა ჰქონდეს საკუთრებაში/მფლობელობაში პროგრამის განხორციელების ძირითად ადგილზე.**

|  |  |  |  |
| --- | --- | --- | --- |
| **N** | **დასახელება** | **რაოდენობა** | **შენიშვნა** |
|  | პროფესიული სტუდენტის საკლასო სამუშაო ადგილი (მაგიდა/სკამი) | 1 | თითოეულ პროფესიულ სტუდენტზე |
|  | მასწავლებლის სამუშაო ადგილი (მაგიდა/სკამი) | 1 | სასწავლო ოთახზე |
|  | დემონსტრირების ციფრული საშუალებები | 1 | სასწავლო ოთახზე |
|  | დაფა | 1 | სასწავლო ოთახზე |
|  | კომპიუტერი მასწავლებლისათვის | 1 | სასწავლო ოთახზე |
|  | აუდიო აღჭურვილობა | 1 | სასწავლო ოთახზე |

**ნაწილი 2. მინიმალური ტექნიკური აღჭურვილობის ნორმატივი, რაც დაწესებულების მიერ საგანმანათლებლო პროგრამის განხორციელების მიზნით უზრუნველყოფილი/ხელმისაწვდომი უნდა იყოს სასწავლო მიზნებისათვის სასწავლებლის ბაზაზე ან საწარმოო პრაქტიკის ობიექტზე (სასწავლო დაწესებულების ფარგლებს გარეთ), ოფიციალური შეთანხმების საფუძველზე.**

- არ საჭიროებს

**ნაწილი 3. მასალები და ნედლეული:**

|  |  |  |  |  |
| --- | --- | --- | --- | --- |
| **N** | **დასახელება** | **ტექნიკური მახასიათებლები** | **რაოდენობა** | **შენიშვნა** |
| 1 | მარკერი | დაფის | 24 | ჯგუფზე |
| 2 | საშლელი | დაფის | 2 | ჯგუფზე |

**3.6. მტკიცებულებების შეგროვების რეკომენდებული მიდგომები:**

რეკომენდებულია პროფესიულმა სტუდენტმა მოდულთან დაკავშირებული ცოდნა გამოავლინოს როგორც ზეპირი, ასევე წერილობითი სახით სასწავლო აუდიტორიის პირობებში.

მტკიცებულებები გროვდება წერილობითი და ზეპირი ფორმით ყოველი სწავლის შედეგის ბოლოს. მოდულის გავლის პროცესში შესაფასებელმა პირმა ყოველი შედეგისათვის უნდა წარმოადგინოს ზეპირი მტკიცებულებები; პრაქტიკული დავალების შესრულების შედეგი - როგორც მტკიცებულება;

მნიშვნელოვანია, რომ პროფესიულმა სტუდენტმა შეასრულოს დავალებების და აქტივობების ფართო დიაპაზონი, რომელიც მჭიდრო კავშირშია სწავლის შედეგებთან. განხორციელებული აქტივობებისა და დავალებების მრავალფეროვნება უზრუნველყოფს პრაქტიკული სამუშაოს შესრულების შედეგად უნარების განვითარებას.

მნიშვნელოვანია პრაქტიკული დავალების მიცემა შესაფასებელ პირთათვის სხვადასხვა პროცესში მათი პრაქტიკული უნარების შეფასების მიზნით.

რეკომენდებულია სწავლის პროცესში ურთიერთშეფასების მეთოდების გამოყენება (როლური თამაშების, პრაქტიკული დავალებების შესრულების, წყვილებში მუშაობის, პრეზენტაციის წარდგენის დროს).

როლური თამაშების სხვადასხვა ეტაპზე დაკვირვების გზით დგინდება პრაქტიკული უნარები, დასტურდება დაკვირვების ჩანაწერის მეშვეობით.

სახელმწიფო ენის სწავლების პროცესში ცალკეული შედეგის შეფასება შესაძლებელია ენობრივი ცოდნისა და კომუნიკაციური უნარების განმავითარებელი შეფასების გზით, რისთვისაც მიზანშეწონილია შემდეგი დავალებების გამოყენება:

* სხვადასხვა ტიპის გრამატიკული და ლექსიკური სავარჯიშოები (სწორი ფორმის ამოცნობა, ფორმის/კონსტრუქციის ტრანსფორმირებანი მუშის მიხედვით, კონტექსტის მიხედვით სწორი ფორმის წარმოება, შეცდომების ამოცნობა-გასწორება, სინონიმებისა და ანტონიმების დაკავშირება/მოფიქრება, ნაკლულ ტექსტში სიტყვების ჩასმა და სხვა);
* სხვადასხვა ტიპის საკითხავი და მოსასმენი ამოცანის გადაჭრა (შემოხაზე სწორი ვარიანტი; მონიშნე, სწორია თუ არა; იპოვე სწორი თანამიმდევრობა, ამოიცანი უცნობი სიტყვები კონტექსტის მიხედვით, შეაფასე შენი მეწყვილის/საკუთარი ნაწერი, შეაფასე გამომსვლელები და სხვა);
* სხვადასხვა ტიპის ზეპირი აქტივობის შესრულება დამოუკიდებლად, მეწყვილესთან ერთად თუ ჯგუფურად (გაინაწილეთ როლები და გაითამაშეთ მეწყვილესთან ერთად, ჩამოართვი ინტერვიუ, წარმოადგინე აუდიტორიის წინაშე შენი ჯგუფის ნამუშევარი, გადმოეცი შენი მოსაზრება და დაასაბუთე, იმსჯელე, დაახასიათე, მოყევი და სხვა);
* სხვადასხვა ტიპის ტექსტის შექმნა დამოუკიდებლად, მეწყვილესთან ერთად თუ ჯგუფურად (მისწერეთ წერილი მეგობარს ზაფხულის არდადეგების შესახებ, მოამზადეთ ჯგუფურად სტატია ცნობილი ადამიანის შესახებ, შეადგინეთ ბიოგრაფიული ცნობარი, დაასრულეთ ამბავი, დაიყავით ჯგუფებად და შეადგინეთ ტურისტული გზამკვლევი; დაწერეთ, თქვენი მოსაზრება ამ საკითხის შესახებ, დაასაბუთეთ და სხვა).

რეკომენდებულია შემაჯამებელ დავალებათა მრავალფეროვანი ფორმების გამოყენება. სახელმწიფო ენის მოდულის სწავლების შედეგების განმსაზღვრელი შეფასებისათვის მიზანშეწონილის შემაჯამებელ დავალებათა შემდეგი ტიპების გამოყენება:

* მოსმენილი ან ზეპირი ტექსტის გაგება - გააზრება
* სხვადასხვა სახის ტექსტების შედგენა
* როლურ თამაშებში, სიმულაციურ სიტუაციებში მონაწილეობა
* ინტერაქცია კონკრეტული საკითხის/თემის ირგვლივ
* საუბარი კონკრეტული თემის/საკითხის შესახებ
* ზეპირი პრეზენტაცია.

დავალების თითოეულ ტიპს უნდა ახლდეს თავისი შეფასების ზოგადი რუბრიკა (თუ რეცეფციული (კითხვა, მოსმენა) დავალებაა, მაშინ შეფასების სქემა უნდა ახლდეს თითოეულ ტესტურ კითხვას);

* ზოგადი რუბრიკა უნდა დაზუსტდეს კონკრეტული დავალების პირობისა და განვლილი მასალის გათვალისწინებით;
* ქულები უნდა გადანაწილდეს რუბრიკაში შემავალ კრიტერიუმებზე;
* მითითებული უნდა იყოს მოდულის ის შედეგ(ებ)ი და შესრულების კრიტერიუმ(ებ)ი, რომელთა შემოწმებასაც ემსახურება შემაჯამებელი დავალება.

**3.7. შეფასების რეკომენდებული მიმართულებებიდა ინსტრუმენტები:**

|  |  |  |  |
| --- | --- | --- | --- |
| **სწავლის შედეგი** | **შეფასების მიმართულება** | | |
| **პროცესზე დაკვირვება** | **პროდუქტის/ შედეგის შეფასება** | **გამოკითხვა** |
| **1** | პრაქტიკული დავალება;  როლური თამაში. |  |  |
| **2** | პრაქტიკული დავალება |  |  |
| **3** |  |  | ტესტი  პრაქტიკული დავალება |
| **4** | პრაქტიკული დავალება;  როლური თამაში. |  |  |

**3.8. სარეკომენდაციოლიტერატურა ან/და ინფორმაციის წყაროები:**

1. ტეტელოშვილი თ.- აღმართი A1-A2 დონე სახელმძღვანელო, იხ. <http://geofl.ge/#!/page_saxelmdzvanelo>
2. შავთვალაძე ნ. შარაშენიძე ნ. - აღმართი A1-A2 დონე სამუშაო რვეული, იხ. <http://geofl.ge/#!/page_saxelmdzvanelo>;
3. ომიაძე ს., ჯაყელი თ., ქართული ენა. სასწავლო მასალები არაქართულენოვანი მასწავლებლებისათვის. I - II ნაწილი - თბილისი: მასწავლებელთა პროფესიული განვითარების ეროვნული ცენტრი;
4. ომიაძე ს., ჯაყელი თ., ქართული ენა. სასწავლო მასალები არაქართულენოვანი მასწავლებლებისათვის. სამუშაო რვეული. I- II ნაწილი - თბილისი: მასწავლებელთა პროფესიული განვითარების ეროვნული ცენტრი;
5. შარაშენიძე ნ., გაბუნია კ., საიმედო + - თბილისი: საიმედო, 2006წ;
6. შარაშენიძე ნ. და სხვ., თავთავი - თბილისი: საქართველოს განათლებისა და მეცნიერების სამინისტრო, 2005წ;
7. მხითარიანი ზ., ქართულ–სომხური ლექსიკონი – თბილისი, 2005წ;
8. მხითარიანი ზ., სომხურ–ქართული ლექსიკონი – თბილისი: საიმედო, 2005წ;
9. პოსტერი ქართული ენის შესასწავლი (15 პლაკატი) – თბილისი: საიმედო, 2011წ;
10. კვაჭანტირაძე თ., ქართული ენა. DVD დისკების პაკეტი. 2012წ;
11. ხუციშვილი ვ., „საკომუნიკაციო ქართული“, საგამოცდო-განმავითარებელი ტესტები ეთნიკური უმცირესობებისთვის ქართულ ენაში-თბილისი, 2012წ;
12. ილიას სახელმწიფო უნივერსიტეტი - ვიდეოფილმებზე აგებული დამატებითი სასწავლო მასალები ქართული ენის შემსწავლელთათვის \_ თბილისი: ილიას სახელმწიფო უნივერსიტეტი, 2013წ.

**3.9. რეკომენდაციები სპეციალური საგანმანათლებლო საჭიროების (სსსმ) და შეზღუდული შესაძლებლობების მქონე (შშმ) სტუდენტების სწავლებისათვის**

საჭიროების შემთხვევაში, სპეციალური საგანმანათლებლო საჭიროების მქონე სტუდენტისთვის საგანმანათლებლო დაწესებულების მიერ მუშავდება ინდივიდუალური სასწავლო გეგმა, რომელიც ეფუძნება პროფესიულ საგანმანათლებლო პროგრამას/მოდულს და წარმოადგენს მის მოდიფიკაციას (მისაღწევი სწავლის შედეგების თვისობრივ ან რაოდენობრივ ცვლილებას) და/ან აკომოდაციას (სწავლებისა და შეფასების მიდგომებში ცვლილებას მისაღწევი სწავლის შედეგების ცვლილების გარეშე) და, შესაბამისად, აზუსტებს სპეციალური საგანმანათლებლო საჭიროების მქონე სტუდენტისთვის საჭირო დამატებით საგანმანათლებლო მომსახურებას.

ინდივიდუალური სასწავლო გეგმა გამოიყენება როგორც სახელმძღვანელო სპეციალური საგანმანათლებლო საჭიროების მქონე პროფესიული სტუდენტის საგანმანათლებლო პროცესის განხორციელებისთვის. ინდივიდუალური სასწავლო გეგმის ფარგლებში სპეციალური საგანმანათლებლო საჭიროების მქონე სტუდენტის მიმდინარე შეფასება ხორციელდება ინდივიდუალურად, განსაზღვრულ მისაღწევ სწავლის შედეგებთან, ხოლო საბოლოო შეფასება და კრედიტების მინიჭება -საგანმანათლებლო პროგრამის/მოდულის მოთხოვნებთან მიმართებით.

**საავტორო უფლებები:**

სსიპ - ზურაბ ჟვანიას სახელობის სახელმწიფო ადმინისტრირების სკოლა

**მოდულის ავტორები:**

|  |  |  |
| --- | --- | --- |
| **№** | **სახელი და გვარი** | **ორგანიზაცია** |
| 1. | ქეთევან ჯაყელი | სსიპ - ზურაბ ჟვანიას სახელობის სახელმწიფო ადმინისტრირების სკოლა |